Այդ օտարումը խորացնող այլ հանգամանքներ էլ կան։ Դա պառլամենտ ընտրելու մեթոդն է եւ հատկապես՝ ռեյտինգային կոչվող թյուրիմացությունը։ Դա կառավարության նիստերը փակ կազմակերպելու նախագիծն է։ Դա դրսից կադրեր ներմուծելու փորձերն են, ի վերջո՝ Հայաստանում ծնված-մեծացած, շրջապատ ու համախոհներ ունեցող մարդիկ ավելի կառավարելի են հասարակության կողմից, ավելի կախված հասարակական կարծիքից։